Malherbe teken nuwe kontrak by WP | Netwerk24
Malherbe teken nuwe kontrak by WP
Deur Stephen Nell 30 Maart 2021 11:07
Die Springbok-vaskopstut Frans Malherbe het 'n nuwe kontrak met die Westelike Provinsie gesluit, het die Kaapse unie Woensdag aangekondig.
Frans Malherbe Foto: Gallo Images
Malherbe in aksie vir die Stormers teen die Leeus die afgelope naweek. Foto: Gallo Images
"Dis yslik vir ons," het Ebrahim Rasool, voorsitter van die WP Rugbyunie se sakevleuel (WPPR), in 'n nuusverklaring gesê.
"Frans anker nie net die skrum nie, hy is soos gom wat die span by mekaar hou. Hy is nóg 'n produk van ons stelsel wat lojaal gebly het aan die streek. Hy gaan vorentoe 'n groot rol vir die Stormers speel.
"Die waarde van sy teenwoordigheid in die spanomgewing – in terme van wat hy op die veld bring en die invloed wat hy op die volgende generasie sal hê – durf nie onderskat word nie."